Հայաստան-Եվրամիություն Համապարփակ և ընդլայնված գործընկերության համաձայնագրի՝ հունիսի 1-ից ուժի մեջ մտած ժամանակավոր կիրառությունը վերաբերում է պայմանագրի կետերի լայն շրջանակի: Ազգային ժողովում այս մասին ասաց արտաքին գործերի նախարար Զոհրաբ Մնացականյանը: Նա շնորհակալություն հայտնեց խորհրդարանին ներքին ընթացակարգերն արագ իրականացնելու և համաձայնագիրը վավերացնելու համար: «Այդ գործընթացը շարունակվում է, և մենք փորձում ենք, որքան հնարավոր է, մեր գործընկերներին քաջալերել այս գործընթացն արագ իր ավարտին բերելու համար»,- ասաց նախարարը: